ບົດເພງ ເຮົາ​ເປັນ​ຄົນ​ລາວ ຂອງ Saky ຈະນຳຄວາມພູມໃຈ ມາສູ່ທ່ານ ແບບບອກບໍ່ຖືກ 
ສັບປະດານີ້ VOA ຂໍນຳສະເໜີ ຜົນງານເພງຂອງຫຼາຍສິນລະປິນ ທັງລາວແລະສາກົນ ຂໍໃຫ້ທ່ານຈົ່ງມ່ວນຊື່ນກັບເພງທີ່ທາງເຮົາ ຈັດມາໃຫ້ຟັງ.
ສະບາຍດີແລະຍິນດີຕ້ອນຮັບທຸກໆທ່ານເຂົ້າສູ້ລາຍການສຽງເພງຈາກແດນໄກຂອງ VOA ມື້ນີ້ ວັນນະສອນ ຈະພາທ່ານຜູ້ຟັງໄປຟັງເພງທີ່ມີຄວາມໝາຍດີ ທຸກທຖ້ອຍຄຳ ໄດ້ບົ່ງບອກ ເຖິງຄວາມເປັນລາວ ເປັນຜົນງານເພງຂອງສິນລະປິນ ນັກດົນຕີນັກຮ້ອງແລະນັກແຕ່ງເພງ ທີ່ໄດ້ກັ່ນຕອງ ຂຽນເພງນີ້ຂຶ້ນມາເພື່ອສະແດງອອກເຖິງຄວາມເປັນລາວ ບໍ່ວ່າ ຈະແມ່ນໃຜ ຢູ່ໃສຂໍເຊີນໄປຟັງເພງ  ຂອງ  ສິນລະປິນ ລາວ- ອາເມຣິກັນ ຈາກລັດ California…ຂໍມອບເພງນີ້ໃຫ້ແກ່ຜູ້ຄົນ ທີ່ມີສາຍເລືອດລາວໃນທົ່ວໂລກ ເພາວະວ່າຈັ່ງໃດ ເລືອດ ກໍຄົງຂຸ້ນກວ່ານ້ຳ ຂໍໃຫ້ຄົນລາວ ເຮົາຮັກກັນສະເໝີ ໄປ ບໍ່ເສື່ອມຄາຍ ປຽບສະເໝືອນ ເກືອທີ່ຮັກສາຄວາມເຄັມຂອງມັນໄວ້ ສັນນັ້ນ ນອກຈາກເພງລາວມ່ວນໆຂອງສິນລະປິນລາວໃນຕ່າງແດນແລ້ວ ວັນນະສອນ ຂໍແນະນຳເພງມ່ວນໆ ຂອງສິນລະປິນໃນສປປ ລາວແລ້ວ ວັນນະສອນ ຢາກຈະບອກວ່າ ດົນຕີແລະສຽງເພງເປັນພາສາຈັກກະວານ ບໍ່ສິ່ງຂວາງກັ້ນ ບໍ່ມີພົມແດນ ມັນເປັນຄວາມມັກຮັກສ່ວນຕົວ ຈະຮັບຟັງໄດ້ທຸກໆເພງ ທຸກໆພາສາ ເຖິງແມ່ນວ່າ ຈະເຂົ້າໃຈ ຫຼືບໍ່ ກໍຕາມ ຂໍໃຫ້ທ່ານເປີດກວ້າງ ແລະທ່ານ ກໍຈະໄດ້ຮຽນຮູ້ສິ່ງໃໝ່ໆ ຈາກບົດເພງພວກນີ້ ໄດ້…ຂໍເຊີນໄປຟັງເພງລາວ ຣ໊ອກ ທີ່ມ່ວນໆຂອງສິນລະປິນ ສຽງດີ  ຈາກຄ້າຍເພງ Indee Record… ໃນບົດເພງ ຂໍອຳລາທ່ານດ້ວຍເພງ ສາກົນ ທີ່ກຳລັງໂດ່ງດັງທີ່ສຸດ ຢູ່ໃນຂະນະນີ້ ເປັນຜົນງານເພງຊຸດ ໃໝ່ ຂອງສິນລະປິນຄຸນນະພາບ ທີ່ປະຈຸບັນນີ້ ມີຍອດຂາຍ ກາຍ 3 ລ້ານ 3 ແສນ albums  ເປັນສາວອັງກິດ ທີ່ໄດ້ມີຜົນງານເພງດັງໆມາແລ້ວ ແລະແນ່ນອນ ວັນນະສອນ ກໍຢາກໃຫ້ທ່ານຜູ້ຟັງຂອງ VOA ໄດ້ຮັບຟັງເພງທີ່ຕິດອັນດັບ ທັນເຫດການແບບວ່າ ໂລກບັນເທີງໄປຮອດໃສແລ້ວ ຜູ້ຟັງ VOA ກໍຈະໄດ້ໄປຮອດຫັ້ນ ຂໍເຊີນໄປຟັງເພງ  ຂໍໃຫ້ນອນຫຼັບສະບາຍ ກັບເພງຫວານໆນີ້